ส่องผลงาน "7ซีอีโอ"ทรงอิทธิพล ก่อนโชว์วิชั่น เวทีกรุงเทพธุรกิจ (5)
"โพสต์ทูเดย์" เปิดที่มาและผลงาน 7 ผู้นำด้านนโยบายเศรษฐกิจการเงิน การธนาคาร ภาคธุรกิจ ก่อนขึ้นเวที ชี้ภาพรวมปี 66 ในโอกาสก้าวสู่ปีที่36 กรุงเทพธุรกิจ "THAILAND ECONOMIC OUTLOOK 2023"
3 ต.ค. 2565

ในโอกาส กรุงเทพธุรกิจ จัดเสวนา ผู้นำ ด้านนโยบายเศรษฐกิจการเงิน การธนาคาร และผู้นำในด้านภาคธุรกิจ จะเป็นอย่างไร ภายใต้ชื่อ THAILAND ECONOMIC OUTLOOK 2023 ในวันที่ 4 ตุลาคม 2565 นี้ มีบุคคลสำคัญทั้งระดับผู้นำ ด้านนโยบายเศรษฐกิจการเงิน การธนาคาร และผู้นำในด้านภาคธุรกิจ มาร่วมเสวนาเพื่อชี้ชัดภาพรวมที่จะเกิดขึ้นในปีหน้า 2566 
อาทิ ดร.เศรษฐพุฒิ สุทธิวาทนฤพุฒิ ผู้ว่าการธนาคารแห่งประเทศไทย ดร.กอบศักดิ์ ภูตระกูล กรรมการรองผู้จัดการใหญ่ ธนาคารกรุงเทพ และประธานกรรมการ สภาธุรกิจตลาดทุนไทย (FETCO)  อรรถพล ฤกษ์พิบูลย์ ประธานเจ้าหน้าที่ บริหารและกรรมการผู้จัดการใหญ่ บริษัท ปตท. จำกัด (มหาชน) อาทิตย์ นันทวิทยา ประธานเจ้าหน้าที่บริหาร บริษัท เอสซีบี เอกซ์ จำกัด (มหาชน) ชฎาทิพ จูตระกูล ประธานเจ้าหน้าที่บริหารกลุ่มบริษัท สยามพิวรรธน์ จำกัด  จรีพร  จารุกรสกุล ประธานกรรมการ และประธานเจ้าหน้าที่บริหาร กลุ่มบริษัท ดับบลิวเอชเอ คอร์ปอเรชั่น จำกัด (มหาชน) หรือ WHA Group และวัลยา จิราธิวัฒน์ ประธานเจ้าหน้าที่บริหาร บริษัท เซ็นทรัลพัฒนา จำกัด (มหาชน)
 
"โพสต์ทูเดย์" ขอนำเสนอที่มาของบุคคลเหล่านี้ว่าเพราะเหตุใดเราจึงควรมารับฟัง ข้อมูลสำคัญ เพื่อนำไปใช้ประกอบการตัดสินใจในทางธุรกิจในอนาคต“ชฎาทิพ จูตระกูล” ประธานเจ้าหน้าที่บริหารกลุ่มบริษัท สยามพิวรรธน์ จำกัด ซึ่งเป็นผู้บริหารธุรกิจค้าปลีกและอสังหาริมทรัพย์ชั้นนำ ทั้งศูนย์การค้าสยามพารากอน สยามเซ็นเตอร์ สยามดิสคัฟเวอรี่ รวมทั้งพันธมิตรเจ้าของ “ไอคอนสยาม” และสยามพรีเมี่ยมเอาท์เล็ต กรุงเทพ ถือเป็นหนึ่งในหญิงแกร่งที่นั่งกุมบังเหียนองค์กรณ์ธุรกิจชั้นนำนี้ยาวนานมาถึง 33 ปี ผ่านวิกฤตต่างๆ มาหลายครั้งอย่างมั่นคง พร้อมแนวคิดขับเคลื่อนองค์กรณ์เข้าสู่เศรษฐกิจดิจิทัล เพื่อตอบสนองไลฟ์สไตล์ของลูกค้าในยุคปัจจุบัน
 
ภายใต้การนำของกลุ่มบริษัทสยามพิวรรธน์ ได้ยึดมั่นในการเป็นผู้นำความคิดสร้างสรรค์ นวัตกรรมอันล้ำสมัย และความเป็นเลิศในการบริหารจัดการ จนได้รับการยกย่องในฐานะผู้พัฒนาโครงการที่เป็นจุดหมายปลายทางระดับโลก
 
ชฎาทิพ เป็นหญิงไทยคนแรกถูกจารึกชื่อในหอเกียรติยศของสภาการค้าปลีกโลก World Retail Hall of Fame 2019 นอกจากนี้ คู่สมรสของคุณชฎาทิพย์ คือคุณอภิชาติ จูตระกูล ประธานอำนวยการ บริษัท แสนสิริ จำกัด (มหาชน) ก็เป็นผู้นำด้านธุรกิจอสังหาริมทรัพย์ชั้นแนวหน้าของไทยอีกด้วย
 
 ติดตาม "โพสต์ทูเดย์" ผ่านช่องทางต่างๆ ได้ที่
facebook : https://www.facebook.com/Posttoday
Twitter:  https://twitter.com/PostToday
Website : http://www.posttoday.com/
Youtube: https://www.youtube.com/posttoday
Instagram: https://www.instagram.com/posttoday_online/